CELEX: 32017R0762
Language: et
Date: 2017-04-25 00:00:00
Title: Nõukogu määrus (EL) 2017/762, 25. aprill 2017, millega muudetakse määrust (EL) nr 479/2013 läbi Neumi transiidikoridori liikuvate liidu kaupade kohta sisenemise või väljumise ülddeklaratsiooni esitamise nõudest loobumise kohta

3.5.2017   
               
               
                  ET
               
               
                  Euroopa Liidu Teataja
               
               
                  L 114/1
               
            NÕUKOGU MÄÄRUS (EL) 2017/762,
      25. aprill 2017,
      millega muudetakse määrust (EL) nr 479/2013 läbi Neumi transiidikoridori liikuvate liidu kaupade kohta sisenemise või väljumise ülddeklaratsiooni esitamise nõudest loobumise kohta
      EUROOPA LIIDU NÕUKOGU,
      võttes arvesse Euroopa Liidu toimimise lepingut,
      võttes arvesse Horvaatia Vabariigi ühinemisakti, eriti selle artiklit 43,
      võttes arvesse Euroopa Komisjoni ettepanekut
      ning arvestades järgmist:
      
                  (1)
               
               
                  Nõukogu määruse (EL) nr 479/2013 (1) artikli 4 punktis a on sätestatud läbi Neumi transiidikoridori liikuvate liidu kaupade kohta sisenemise või väljumise ülddeklaratsiooni esitamise nõudest loobumine, kui liidu kaupade iga üksiksaadetise koguväärtus ei ületa 10 000 eurot ja kui liidu kaupadega on kaasas arved või veodokumendid, mis vastavad artikli 4 punkti b tingimustele.
               
            
                  (2)
               
               
                  10 000 euro suurune künnis määrati kindlaks komisjoni määruse (EMÜ) nr 2454/93 (2) artikli 317 lõikes 4 sätestatud samaväärse künnise alusel.
               
            
                  (3)
               
               
                  Euroopa Parlamendi ja nõukogu määruses (EL) nr 952/2013 (3) esitatud liidu tolliseadustiku jõustumisega asendati määruse (EMÜ) nr 2454/93 artikli 317 lõige 4 komisjoni delegeeritud määruse (EL) 2015/2446 (4) artikli 126 lõikega 1, milles sätestatakse künniseks 15 000 eurot. Selleks et tagada liidu tollialaste õigusaktide ühetaoline kohaldamine, on asjakohane viia nõudest loobumise ulatus kooskõlla kõnealuse künnisega.
               
            
                  (4)
               
               
                  Õiguskindluse ja -selguse huvides tuleks määruses (EL) nr 479/2013 esitatud teatud viiteid ajakohastada.
               
            
                  (5)
               
               
                  Seepärast on asjakohane määrust (EL) nr 479/2013 vastavalt muuta,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määrust (EL) nr 479/2013 muudetakse järgmiselt.
      
                  1)
               
               
                  Artikli 2 punkt 1 asendatakse järgmisega:
                  „1)   „liidu kaubad“– Euroopa Parlamendi ja nõukogu määruse (EL) nr 952/2013 (*1) artikli 5 punktis 23 määratletud liidu kaubad;
                  
                     (*1)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).“"
						
               
            
                  2)
               
               
                  Artiklit 4 muudetakse järgmiselt:
                  
                              a)
                           
                           
                              punktis a asendatakse summa „10 000 eurot“ summaga „15 000 eurot“;
                           
                        
                              b)
                           
                           
                              punkti b alapunkt i asendatakse järgmisega:
                              
                                          „i)
                                       
                                       
                                          sisaldavad vähemalt komisjoni delegeeritud määruse (EL) 2015/2446 (*2) artikli 126 lõikes 2 loetletud vahendite abil esitatud tõendeid;
                                       
                                    
                                 (*2)  Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1).“"
						
                           
                        
            Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Luxembourg, 25. aprill 2017
         
            
               Nõukogu nimel
            
            
               eesistuja
            
            I. BORG
         
      
      
         (1)  Nõukogu 13. mai 2013. aasta määrus (EL) nr 479/2013 läbi Neumi transiidikoridori liikuvate liidu kaupade kohta sisenemise või väljumise ülddeklaratsiooni esitamise nõudest loobumise kohta (ELT L 139, 25.5.2013, lk 1).
      
         (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).
      
         (3)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
      
         (4)  Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1).